**’’ Προειδοποίησις εἰς τὰς εὐρωπαϊκὰς αὐλὰς, ἐκ μέρους τοῦ φιλογενοῦς ἀρχιστρατήγου**

**τῶν σπαρτιατικῶν στρατευμάτων, Πέτρου Μαυρομιχάλη, και τῆς Μεσσηνιακῆς**

**Συγκλήτου.**

**’’ Ὁ ἀνυπόφορος ζυγὸς τῆς ὀθωμανικῆς τυραννίας εἰς τὸ διάστημα ἑνὸς καὶ ἐπέκεινα αἰώνος κατήντησεν εἰς μίαν ἀκμήν, ὥστε νὰ μὴν μείνῃ ἄλλο εἰς τοῦς δυστυχεῖς πελοποννησίους γραικοὺς, εἰμὴ μόνον πνοή καὶ αὐτὴ διὰ νὰ ὠθῇ κυρίως τοὺς έγκαρδίους των ἀναστεναγμούς. εἰς τοιαύτην ὄντες ἀθλίαν κατάστασιν, στερημένοι ἀπὸ ὅλα τὰ δίκαιά μας, μὲ μίαν γνώμην ὁμοφώνως ἀπεφασίσαμεν νὰ λάβωμεν τὰ ἅρματα, καὶ νὰ ὁρμήσωμεν κατὰ τῶν τυράννων. πᾶσα πρὸς ἀλλήλους μας φατρία καὶ διχόνοια, ὡς καρποὶ τῆς τυραννίας, ἀπερρίφθησαν εἰς τὸν βυθὸν τῆς λήθης, καὶ ἅπαντες πνέομεν πνοὴν ἐλευθερίας. αἱ χεῖρες ἡμῶν αἱ δεδεμέναι μέχρι τοῦ νῦν ἀπὸ τὰς σιδηρὰς ἀλύσσους τῆς βαρβαρικῆς τυραννίας, ἐλύθησαν ἤδη καὶ ὑψώθησαν μεγαλοψύχως, και ἔλαβον τὰ ὅπλα προς μηδενισμόν τῆς βδελυρᾶς τυραννίας. οἱ πόδες ἡμῶν οἱ περιπατοῦντες ἐν νυκτὶ καὶ ἡμέρᾳ εὶς τὰς ἐναγκαρεύσεις τάς ἀσπλάχνους, τρέχουν εἰς ἀπόκτησιν τῶν δικαιωμάτων μας. ἡ κεφαλή μας ἡ κλίνουσα τὸν αὐχένα ὑπὸ τὸν βαρύτατον ζυγόν, τὸν ἀπετείναξεν. καὶ ἄλλο δὲν φρονεῖ, εἰμὴ τὴν ἐλευθερίαν. ἡ γλῶσσα μας, ἡ ἀδυνατοῦσα είς τό νὰ προφέρῃ λόγον, ἐκτὸς τῶν ἀνωφελῶν παρακλήσεων πρὸς ἐξιλέωσιν τῶν βαρβάρων τυράννων, τώρα μεγαλοφώνως φωνάζει, καὶ κάμνει νὰ ἀντηχῇ ὁ ἀὴρ τὸ γλυκύτατον ὄνομα τῆς ἐλευθερίας. ἐν ἑνὶ λόγῳ ὅλοι ἀπεφασίσαμεν, ἢ νὰ ἐλευθερωθῶμεν ἢ νὰ ἀποθάνωμεν. τοῦτου ἕνεκεν προσκαλοῦμεν ἐπιπόνως τὴν συνδρομὴν, και βοήθειαν ὅλων τῶν ἐξευγενισμένων εὐρωπαϊκῶν γενῶν, ὥστε νὰ δυνηθῶμεν νὰ φθάσωμεν ταχύτερον εἰς τὸν ἱερὸν καὶ δίκαιον σκοπόν μας, καὶ νὰ λάβωμεν τὰ δίκαιά μας, νά ἀναστήσωμεν τὸ τεταλαιπωρημένον ἑλληνικὸν γένος μας. δικαίῳ τῷ λόγῳ ἡ μήτηρ μας Ἑλλάς, ἐκ τῆς ὁποίας καὶ ὑμεῖς ἐφωτίσθητε ἀπαιτεῖ ὡς ἐν τάχει τὴν φιλάνθρωπον συνδρομήν σας, καὶ διὰ χρημάτων, καὶ διὰ ὅπλων καὶ διὰ συμβουλῆς, τῆς ὁποίας, ἐσμέν εὐέλπιδες, ὅτι θέλει ἀξιωθῶμεν. καὶ ἡμεῖς θέλομεν σᾶς ὁμολογῄ ἄκραν ὑποχρέωσιν, καὶ ἐν καιρῷ θέλομεν δείξῃ καὶ πραγματικῶς τὴν ὑπὲρ τῆς συνδρομῆς σας εὐγνωμοσύνην μας.**

**1821: Μαρτίου 23: Ἐν Καλαμάτᾳ . Ἐκ τοῦ σπαρτιατικοῦ στρατοπέδου**

**πέτρος. μαυρομιχάλης. ἀρχιστράτηγος. τοῦ σπαρτιατικοῦ. καὶ μεσσηνιακοῦ στρατοῦ**